নিলুফার চৌধুরী মনি : নেতাকর্মীদের চাঙ্গা করার জন্য বলে থাকতে পারেন ওবায়দুল কাদেরের উঠান বৈঠক কথা বলেছেন। নির্বাচনকে সামনে রেখে তারা পরিকল্পনা করছে। সেটা তাদের নিজস্ব দলীয় বিষয়। তারা উঠান বৈঠক করছে। তাদের জন্য তো সব কিছু করা সহজ। তাদের প্রোগ্র্যামে তো কোনো বাধা থাকে না। নির্বিঘেœ সব করতে পারেন। বিএনপি তো সব করতে পারে না, আওয়ামী লীগের উপর নির্ভর করতে হয়। গণতন্ত্র শুধু তাদের জন্য। বিএনপি নির্বাচনের দল, আমরা সারাদেশে নির্বাচনকে সামনে রেখে কাজ করে যাচ্ছি। গত ১২ তারিখে বিএনপির মহাসমাবেশে শত বাধার পরও উপস্থিতি দেখে আওয়ামী লীগ সিরিয়াসলি নড়েচড়ে বসেছে। তারাও কিন্তু একটা পাল্টা জনসভা ডেকেছিল। যখন তারা আশানুরূপ সাড়া পাচ্ছিল না, তখন ৭ মার্চের বক্তব্যকে নিয়ে, ইউনেস্কোর দেয়া স্বীকৃতিকে নিয়ে তারা ১৮ তারিখ সমাবেশ ডেকেছে। তারা কিন্তু চরমভাবে আশাহত।